**The Social Secretary** on vuonna 1916 ensi-iltansa saanut John Emersonin ohjaama yhdysvaltalainen mykkä draamakomediaelokuva, jonka pääosassa on Norma Talmadge. Fine Arts Film Company toimi elokuvan tuotantoyhtiönä ja Triangle Film Corporation levittäjäyhtiönä.

*The Social Secretaryn* käsikirjoituksen laativat ohjaaja Emerson ja Anita Loos, ja elokuvan tuotti D. W. Griffith. Elokuva kuvattiin keväällä 1916. *The Social Secretary* sai Yhdysvaltain ensi-iltansa 17. syyskuuta vuonna 1916. Yhdysvaltain lisäksi elokuvaa esitettiin myös Euroopassa. Elokuva uudelleenjulkaistiin Yhdysvaltain elokuvateattereissa vuonna 1924.

*The Social Secretary* on säilynyt kokonaisena nykypäivään asti. Elokuvan kopioita säilytetään monissa virallisissa elokuva-arkistoissa, kuten Yhdysvaltain kongressin kirjastossa, George Eastman Housessa, British Film Institutessa ja Los Angelesin Kalifornian yliopistossa. Grapevine Video -yhtiö julkaisi *The Social Secretaryn* Yhdysvalloissa DVD:lle vuonna 2004. Elokuva on julkaistu DVD:lle myös vuosina 2011 ja 2012. *The Social Secretary* esitettiin Berliinin elokuvajuhlilla 9. helmikuuta vuonna 2007.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Mayme on nuori ja kaunis sihteeri, joka joutuu pukeutumaan töihin tyylittömästi välttääkseen hänen miespuolisten työnantajiensa epäsiveelliset lähentelyt. Mayme ottaa lopulta uuden työn sihteerinä, jolloin hänen työnantajanaan on varakas nainen. Varakkaalla naisella on kuitenkin irstasmielinen poika, ja Mayme tekee itsestään niin ruman kuin mahdollista välttääkseen miehen mahdolliset Maymeen kohdistuvat romanttiset ajatukset. Mayme esittää vanhaa sisäkköä de Puystereille, ja valepukunsa alta hän on rouvalle tavallinen herttainen nainen, "uudistaa" Jimmie-pojan arvostamaan naisia ja pelastaa Elsie-tyttären avioliitolta, missä hänen aviomiehenään olisi ollut häijy ulkomaalainen ja de Puystereiden omaisuutta haikaileva kreivi Limonittiez. Myöhemmin Jimmie saa tietää Maymen valepuvusta vanhana sisäkkönä ja todellisesta ulkonäöstä. Jimmie rakastuu Maymeen ja kosii häntä. Mayme vastaa myöntävästi kosintaan, ja hänestä tulee de Puysterin perheenjäsen.

**Juonipaljastukset päättyvät tähän.**

Rooleissa
---------

|  |  |  |
| --- | --- | --- |
|  Norma Talmadge  | … |  Mayme
  |
|  Kate Lester  | … |  rouva de Puyster
  |
|  Helen Weir  | … |  Elsie de Puyster
  |
|  Gladden James  | … |  Jimmie de Puyster
  |
|  Herbert French  | … |  kreivi Limonittiez
  |
|  Erich von Stroheim  | … |  Adam Buzzard
  |

Lähteet
-------

1. 1 2 3 4 5  THE SOCIAL SECRETARY (1916) *tcm.com*. TCM.com. Viitattu 29.6.2014. (englanniksi)
2. 1 2 3 4 5 6 7 8  The Social Secretary *silentera.com*. Silentera.com. Viitattu 29.6.2014. (englanniksi)
3. ↑  The Social Secretary *silentera.com*. Silentera.com. Viitattu 29.6.2014. (englanniksi)
4. 1 2  The Social Secretary (1916) *allmovie.com*. Allmovie.com. Viitattu 29.6.2014. (englanniksi)

Aiheesta muualla
----------------

* *The Social Secretary* Internet Movie Databasessa. (englanniksi)
* *The Social Secretary* AllMoviessa. (englanniksi)
* *The Social Secretary* Silent eran sivuilla (englanniksi)
* *The Social Secretary* TCM Movie Databasessa (englanniksi)